उमर के बाद ख़लीफ़ा द्वारा निर्वाचित छः सदस्यों पर आधारित परिषद ने उस्मान को ख़लीफ़ा बना दिया। और उस्मान बारह साल तक ख़िलाफ़त की बागडोर अपने हाथों में लिए रहे। उनकी ख़िलाफ़त के बीच कुछ ऐसे काम अंजाम पाये जो न केवल पैग़म्बर की सुन्नत बल्कि पिछले दोनों खुलफ़ा की कार्यशैली के भी विरूद्ध थे इसलिए उनके विरूद्ध मुसलमानों में क्रोध बढ़ता गया। उन्होंने अपने सम्बंधियों को सरकारी पद दिये और बैतुलमाल अर्थात राजकोष से दान देकर ख़ूब परिवारवाद किया। महान सहाबी जनाब अबूज़र को मदीने से शाम और फिर रबज़ह निर्वासित कर दिया। अम्र बिन आस को जिसे स्वंय पैग़म्बरे इस्लाम स.अ. ने मदीने से बाहर किया था सम्मानपूर्वक वापस मदीने बुला कर उससे सम्बंध बनाए। वलीद बिन उक़्बा को कूफ़ा का गवर्नर बना दिया और जब उसने नशे की हालत में सुबह की नमाज़ दो के बजाए चार रकअत पढ़ा दी तब भी उसे नहीं हटाया। अब्दुल्लाह बिन मसऊद के साथ अनुचित और हिंसात्मक व्यवहार अपनाया, और इसी तरह की बहुत सी घटनाएं जो इतिहास में मौजूद हैं।